De ce vrea Belgradul să mute mormântul lui Tito. Controversa stârnită de ideea „extrem de importantă pentru viitorul țării”
Primarul din Belgrad dorește ca rămășițele lui Tito să fie mutate înapoi în Croația, țara sa natală, declanșând o dezbatere mai fierbinte decât o vară balcanică. Cu trabucul cubanez în mână și îmbrăcat în costumul său alb caracteristic, Iosip Broz Tito, liderul emblematic al fostei Iugoslavii din al Doilea Război Mondial, ar fi râs probabil cu poftă de dezbaterea aprinsă care a fost declanșată de planurile de mutare a mormântului său, scrie Politico.